## DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-1 „DĖL ROKIŠKIO RAJONO SAVIVALDYBĖS STRATEGINIO PLĖTROS PLANO IKI 2030 METŲ PATVIRTINIMO” PAKEITIMO

2023 m. birželio 29 d. Nr. TS-

Rokiškis

Vadovaudamasi Rokiškio rajono savivaldybės tarybos 2023 m. birželio 29 d. sprendimo Nr. TS-XX ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ 25 punktu, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2023 m. sausio 27 d. sprendimo Nr. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo“ 1 punktu patvirtinto Rokiškio rajono savivaldybės strateginio plėtros plano iki 2030 metų VIII skyrių „Plano įgyvendinimo stebėsenos nuostatos“ ir 8 priedą „Rokiškio rajono strateginio plėtros plano priemonių pasiekimo dalies vertinimo forma“ ir išdėstyti juos nauja redakcija (pridedama).

2. Pripažinti netekusiu galios 2023 m. balandžio 27 d. Rokiškio rajono savivaldybės tarybos sprendimą Nr. TS-111 „Dėl Rokiškio rajono savivaldybės tarybos 2023 m. sausio 27 d. sprendimo Nr. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo“ pakeitimo“.

Savivaldybės meras Ramūnas Godeliauskas

Agnė Grizevičiūtė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo” PAKEITIMO“**

**AIŠKINAMASIS RAŠTAS**

2023-06-06

Projekto rengėjas – Strateginio planavimo ir investicijų skyriaus vyriausioji specialistė Agnė Grizevičiūtė

Pranešėjas komitetų ir Tarybos posėdžiuose – Strateginio planavimo ir investicijų skyriaus vyriausioji specialistė Agnė Grizevičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Tarybos sprendimo projektu teikiami patikslinti ir išdėstyti nauja redakcija Rokiškio rajono savivaldybės strateginio plėtros plano iki 2030 metų VIII skyrius „Plano įgyvendinimo stebėsenos nuostatos“ ir 8 priedas „Rokiškio rajono strateginio plėtros plano priemonių pasiekimo dalies vertinimo forma“. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Vadovaujantis Lietuvos Respublikos vietos savivaldos įstatymo 15 straipsnio 2 dalies 32 punktu, viena iš išimtinių savivaldybės tarybos kompetencijų yra sprendimų dėl savivaldybės strateginio plėtros plano priėmimas.Rokiškio rajono savivaldybės strateginis plėtros planas patvirtintas 2023 m. sausio 27 d. Rokiškio rajono savivaldybės tarybos sprendimu Nr. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo“. Vadovaujantis nauja Lietuvos Respublikos vietos savivaldos įstatymo redakcija (įsigaliojusia nuo 2023-04-01), nauja Strateginio valdymo metodikos redakcija (įsigaliojusia nuo 2022-12-14), nauja redakcija 2023 m. balandžio 27 d. Rokiškio rajono savivaldybės tarybos sprendimu Nr. TS-111 „Dėl Rokiškio rajono savivaldybės tarybos 2023 m. sausio 27 d. sprendimo Nr. TS-1 „Dėl Rokiškio rajono savivaldybės strateginio plėtros plano iki 2030 metų“ pakeitimo“ buvo išdėstyti Rokiškio rajono savivaldybės strateginio plėtros plano iki 2030 metų VIII skyrius „Plano įgyvendinimo stebėsenos nuostatos“ (toliau – Stebėsenos nuostatos) ir 8 priedas „Rokiškio rajono strateginio plėtros plano priemonių pasiekimo dalies vertinimo forma“ (toliau – Priedas|).Siūlomos šios Stebėsenos nuostatų korekcijos:1. Šiuo metu galiojančiose Nuostatose apibrėžta, kad tiek politinį (atstovauja Strateginio planavimo komisija), tiek administracinį (atstovauja Strateginių planų rengimo ir įgyvendinimo priežiūros darbo grupė) strateginio planavimo dokumentų priežiūros lygmenį sudaro tiek meras, tiek administracijos direktorius. Siekiant užtikrinti efektyvų ir subalansuotą Rokiškio rajono savivaldybės vadovų dalyvavimą strateginio planavimo procese, siūloma pakeisti šių dviejų darbo grupių sudėtį iš politinio lygmens darbo grupės – Strateginio planavimo komisijos – sudėties išbraukiant savivaldybės administracijos direktorių, o iš administracinio lygmens darbo grupės – Strateginių planų rengimo ir įgyvendinimo priežiūros darbo grupės – išbraukiant savivaldybės merą ir vicemerus.2. Vadovaujantis Lietuvos Respublikos vietos savivaldos įstatymo 18 straipsniu, savivaldybės tarybos įgaliojimų laikui iš mero, vicemerų, savivaldybės administracijos direktoriaus, savivaldybės tarybos komitetų pirmininkų, Etikos komisijos pirmininko, Antikorupcijos komisijos pirmininko ir opozicijos lyderio savivaldybės tarybos sprendimu sudaroma savivaldybės kolegija (toliau – Kolegija), kurios darbo tvarka ir posėdžių organizavimo tvarka nustatoma savivaldybės tarybos reglamente. Viena iš Kolegijos funkcijų: svarstyti ir teikti siūlymus dėl savivaldybės strateginio planavimo dokumentų rengimo. 2023 m. birželio 29 d. Rokiškio rajono savivaldybės tarybai yra teikiama tvirtinti Kolegijos sudėtis. Taip pat 2023 m. birželio 29 d. Rokiškio rajono savivaldybės tarybos sprendimu teikiamas patvirtinti naujas Rokiškio rajono savivaldybės strateginio planavimo organizavimo tvarkos aprašas. Siekiant suderinti vidaus teisinio reguliavimo nuostatas, siūloma į Stebėsenos nuostatas įrašyti naują politinio lygmens strategininio planavimo dokumentų priežiūros subjektą – Savivaldybės kolegiją, numatyti jos funkcijas ir terminus strateginio plėtros plano stebėsenos srityje.Atsižvelgiant į tai, kad 2023 m. balandžio 27 d. Rokiškio rajono savivaldybės tarybos sprendimu Nr. TS-111 „Dėl Rokiškio rajono savivaldybės tarybos 2023 m. sausio 27 d. sprendimo Nr. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo“ pakeitimo“ buvo nauja redakcija patvirtintas Priedas ir į tai, kad siūlomu Savivaldybės tarybos sprendimu siūloma pripažinti netekusiu galios aukščiau paminėtą Savivaldybės tarybos sprendimą, teikiame patvirtinti nauja redakcija Priedą, kuriame pakeitimų neatlikta.VIII skyriaus „Plano įgyvendinimo stebėsenos nuostatos projektas pakoreguotas pagal 2023-06-26 ir 2023-06-27 Vyriausybės atstovų įstaigos vyriausiojo patarėjo S. Rudoko ir patarėjos K. Purvinytės pastabas. |
| 3. | Laukiami rezultatai | Savivaldybės tarybai patvirtinus teikiamą sprendimo projektą, Rokiškio rajono savivaldybės strateginio plėtros plano iki 2030 metų stebėsenos nuostatos atitiks aktualių vietos savivaldos lygmens teisės aktų nuostatas. |
| 4.  | Lėšų poreikis ir šaltiniai | Sprendimui įgyvendinti papildomų savivaldybės biudžeto lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | – |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Sprendimo projekto lyginamasis variantas pridedamas atskiru dokumentu.  |